proxectonos/corpus_dominio_legal_administrativo_tmp huggingface dataset:
RESOLUCIÓN do 11 de novembro de 2002, da Dirección Xeral de Relacións Laborais, pola que se ordena o rexistro e a publicación, no Diario Oficial de Galicia, do acordo adoptado pola comisión paritaria do IV convenio colectivo único para o persoal laboral da Xunta de Galicia, na súa xuntanza do 16 de outubro de 2002, sobre inclusión de categorías profesionais no anexo II do convenio.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 29/11/2002

En cumprimento do disposto na normativa legal sobre rexistro e depósito de convenios colectivos de traballo, Real decreto 1040/1981, artigo 2 e), para os efectos previstos nel, faise público que no correspondente servicio desta dirección xeral se presentou, o 7 de novembro de 2002, certificación da secretaria da comisión paritaria do IV convenio colectivo único do persoal laboral da Xunta de Galicia, na que se fai consta-lo acordo acadado na xuntanza do 16 de outubro de 2002, sobre a inclusión de categorías profesionais no anexo II do convenio.
A Dirección Xeral de Relacións Laborais,
ACORDA:
Primeiro.-Ordena-la inscrición do dito acordo no rexistro correspondente desta dirección xeral.
Segundo.-Dispoñe-la súa publicación no Diario Oficial de Galicia.
Santiago de Compostela, 11 de novembro de 2002.
Pilar Cancela Rodríguez
Directora xeral de Relacións Laborais
ANEXO
A comisión paritaria do IV convenio colectivo único para o persoal laboral da Xunta de Galicia, na súa
xuntanza do 16 de outubro de 2002 (acta 3/2002) adoptou o acordo de incluír no anexo II do convenio colectivo único para o persoal laboral da Xunta de Galicia, as seguintes categorías:
Grupo III, categoría 29, categoría denominación: delineante de 1ª.
Grupo III, categoría nº 48 categoría denominación: axente auxiliar inspección tributaria.
CORRECCIÓN de erros.-Resolución do 19 de novembro de 2002 pola que se convocan axudas a corporacións locais, para actividades de información, educación e defensa do consumidor e usuario para o ano 2003.
INSTITUTO GALEGO DE CONSUMO — III. OUTRAS DISPOSICIÓNS — 29/11/2002

Advertido erro na antedita resolución publicada no DOG nº 228, do 26 de novembro de 2002, cómpre face-la seguinte corrección:
Na páxina 16.438, onde di: «o prazo para a presentación de solicitudes será de 20 días naturais», debe dicir: «o prazo para a presentación de solicitudes será de 20 días hábiles».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 18 de novembro de 2002 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 29/11/2002

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996, e os seus membros se nomearán por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente,
reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996 a persoa que se relaciona no anexo.
Santiago de Compostela, 18 de novembro de 2002.
José María Hernández Cochón
Conselleiro de Sanidade
ANEXO
Novo membro do CEIC de Galicia:
-Mª de los Ángeles Brotóns Rodeiro.
(Licenciada en dereito. Técnica do Servicio Técnico Xurídico da Secretaría Xeral da Consellería de Sanidade).
ORDE do 31 de outubro de 2002 pola que se nomean novos membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 29/11/2002

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996, do 25 de xaneiro e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, á persoa que se relaciona no anexo.
Santiago de Compostela, 31 de outubro de 2002.
José María Hernández Cochón
Conselleiro de Sanidade
ANEXO
Novo membro do CEIC de Galicia:
-Amparo González García (supervisora da unidade de psiquiatría do Complexo Hospitalario de Ourense).
ORDE do 18 de novembro de 2002 pola que se dispón o cesamento dun membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 29/11/2002

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996, pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ó establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996, e a disposición adicional primeira do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento, a petición propia, como membro do Comité Ético de Investigación Clínica de Galicia, creado pola Orde do 11 de xullo de 1996 a persoa que se relaciona no anexo.
Santiago de Compostela, 18 de novembro de 2002.
José María Hernández Cochón
Conselleiro de Sanidade
ANEXO
Persoa que cesa como membro do CEIC de Galicia:
-Mª Paz Sobral Gómez.
(Licenciada en dereito).
ORDE do 31 de outubro de 2002 pola que se dispón o cesamento de membros do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 29/11/2002

Os comités éticos de investigación clínica son os encargados de emitir informe sobre tódolos ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na Comunidade Autónoma polo Decreto 32/1996, do 25 de xaneiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité axustarase ó establecido no Decreto 32/1996.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-O cesamento, por petición propia, como membro do Comité Ético de Investigación Clínica de Galicia, creado pola Orde do 11 de xullo de 1996, da persoa que se relaciona no anexo.
Santiago de Compostela, 31 de outubro de 2002.
José María Hernández Cochón
Conselleiro de Sanidade
ANEXO
Persoa que cesa como membro do CEIC de Galicia:
-Carmen López Vale.
ORDE do 14 de novembro de 2002 pola que se acorda a cesión da propiedade de bens mobles, automóbiles, propiedade do Servicio Galego de Saúde a favor dos concellos da Estrada e Crecente.
CONSELLERÍA DE SANIDADE — III. OUTRAS DISPOSICIÓNS — 29/11/2002

O Servicio Galego de Saúde, co fin de mellora-la prestación da asistencia sanitaria na Comunidade Autónoma, concedeu permisos de utilización temporal a favor de distintos concellos de varias ambulancias propiedade deste. Algúns deses vehículos, en virtude do tempo transcorrido, non son útiles na actualidade para a realización de labores de ambulancia e, de acordo co Decreto 42/1998, do 15 de xaneiro, polo que se regula o transporte sanitario, exceden o tempo máximo establecido para o seu destino a fins sanitarios. Por todo o exposto, os concellos da Estrada (Pontevedra) e Crecente (Pontevedra) solicitan a cesión dos vehículos que utilizan para seren destinados a outros fins que redunden no interese xeral do municipio.
Con este fin, o Servicio Galego de Saúde tramitou o expediente de cesión dos anteditos vehículos, de conformidade co disposto no artigo 35 bis da Lei 3/1985, do 12 de abril, do patrimonio da Comunidade Autónoma galega, e no artigo 96 bis do seu regulamento, aprobado polo Decreto 50/1989, do 9 de marzo, engadido polo Decreto 238/1998, do 24 de xullo (DOG nº 156, do 13 de agosto).
Por todo o exposto e en uso das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro,
DISPOÑO:
Artigo 1º
Acórdase a cesión dos seguintes vehículos a favor dos concellos da Estrada (Pontevedra) e Crecente (Pontevedra).
VehículoMatrículaConcello
Nissan SerenaC-1139-BLA Estrada
Nissan VanettePO-7505-ADCrecente
Artigo 2º
A cesión queda sometida ás seguintes cláusulas:
a) Os bens cedidos destinaranse a fins de utilidade pública ou interese social do concello, tal e como esixe o artigo 96 bis do Decreto 50/1989 e 35 bis da Lei 3/1985, do patrimonio da Comunidade Autónoma.
b) Coa cesión outorgaráselle ó concello a propiedade do vehículo, comprometéndose este a realizar ante a Xefatura Provincial de Tráfico os trámites precisos para o cambio da titularidade do vehículo.
c) Os bens cedidos destinaranse a outros fins de utilidade pública ou interese social do concello, debendo o concello proceder a retirar do vehículo todo anagrama ou rotulación que puidera identificalo como vehículo sanitario, así como a aboa-los gastos que puidera orixina-la transformación do vehículo.
Artigo 3º
A cesión formalizarase mediante acta subscrita polo director xeral da División de Recursos Económicos do Servicio Galego de Saúde e o órgano competente dos distintos concellos, debendo constar nela o acordo de cesión e a aceptación do cesionario.
Disposición derradeira
O Servicio Galego de Saúde, a través do seu órgano competente, realizará os trámites necesarios para a efectividade de canto se dispón nesta orde.
Santiago de Compostela, 14 de novembro de 2002.
José María Hernández Cochón
Conselleiro de Sanidade
DECRETO 323/2002, do 14 de novembro, polo que se acepta a cesión a título gratuíto dunha superficie de 3.519 m, propiedade do Concello de Rianxo, feita a favor do Servicio Galego de Saúde con destino á construcción dun novo centro de saúde.
CONSELLERÍA DE SANIDADE — III. OUTRAS DISPOSICIÓNS — 29/11/2002

O Pleno do Concello de Rianxo, en sesión do 14 de maio de 2002, acordou cederlle ó Servicio Galego de Saúde, unha parcela de 3.519 m, sita na Urbanización Martelo, denominada Z-8 do Plan Parcial de Ordenación Urbana do SAU-2, con destino á construcción dun centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto. Por outra banda, o artigo 23.1º da mesma lei establece que non poderán adquirirse bens ou dereitos a título lucrativo cando o valor global dos gravames, cargas e afectacións impostas sobre eles exceda o seu valor intrínseco. Non se considerarán carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e presidente do Servicio Galego de Saúde e logo de deliberación do Consello da Xunta de Galicia na súa reunión do día catorce de novembro de dous mil dous,
DISPOÑO:
Artigo 1º
1. Acéptase a cesión a título gratuíto feita polo Concello de Rianxo en favor do Servicio Galego de Saúde, con destino á construcción dun novo centro de saúde.
2. O predio cedido, parcela Z-8 do Plan Parcial de Ordenación Urbana do SAU-2, que está sito na Urbanización Martelo, no concello de Rianxo, ten unha superficie de 3.519 m sendo as súas estremas as seguintes:
-Norte: Z-2 e Z-6 (parcelas 35, 36, 37, 38, 39, 40 e 41).
-Sur: Z-2 (parcelas 48, 49, 50, 51, 52, 53 e 54).
-Leste: vía do plan parcial.
-Oeste: Z-5 (parque público do plan parcial).
Artigo 2º
O inmoble acéptase segundo o establecido nos artigos 23.1º da Lei 3/1985, do 12 de abril, do patrimonio da Comunidade Autónoma e 38 do seu regulamento e destinarase á construcción dun novo centro de saúde na vila de Rianxo.
Artigo 3º
O Servicio Galego de Saúde, a través do seu órgano competente, procederá á formalización da aceptación no correspondente documento público integrándose no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, catorce de novembro de dous mil dous.
Manuel Fraga Iribarne
Presidente
José María Hernández Cochón
Conselleiro de Sanidade
RESOLUCIÓN do 12 de novembro de 2002 pola que se ordena a publicación do acordo do Consello da Xunta de Galicia do 17 de outubro de 2002 polo que se declara festa de Galicia de interese turístico na provincia de Pontevedra a Semana Santa de Cangas.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 29/11/2002

O Consello da Xunta de Galicia, na súa reunión do día 17 de outubro de 2002, adoptou por proposta do conselleiro de Cultura, Comunicación Social e Turismo, o seguinte acordo:
«Declarar festa de Galicia de interese turístico na provincia de Pontevedra a Semana Santa de Cangas, de conformidade co establecido no Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaracións de festas de Galicia de interese turístico».
En cumprimento do disposto no artigo 28 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 12 de novembro de 2002.
Jesús Pérez Varela
Conselleiro de Cultura, Comunicación Social
e Turismo
DECRETO 322/2002, do 14 de novembro, polo que se aproba o cambio de titularidade dun treito da estrada PO-271, variante de Ponte Caldelas, a prol do Concello de Ponte Caldelas.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/11/2002

O Concello de Ponte Caldelas solicitou a cesión por parte da Xunta de Galicia da estrada PO-271, comprendida integramente no seu termo municipal e en solo cualificado de urbano.
Con data do 16 de setembro de 2002 asinouse o convenio de cambio de titularidade da mencionada estrada entre o alcalde-presidente e o conselleiro de Política Territorial, Obras Públicas e Vivenda, ratificado polo Pleno do Concello con data do 24 de outubro de 2002.
Conforme o sinalado no artigo 5 da Lei de estradas autonómica 4/1994, do 14 de setembro, tralo acordo entre as administracións afectadas, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día catorce de novembro de dous mil dous,
DISPÓN:
Artigo 1º
Apróbase o cambio de titularidade, a prol do Concello de Ponte Caldelas, da estrada de titularidade autonómica PO-271, variante de Ponte Caldelas, sita no termo municipal de Ponte Caldelas, que ten unha lonxitude de 1,1 km, con orixe no p.k. 33+675 da estrada C-531, Xinzo-Vilagarcía de Aorusa e remate no p.k. 0+850 da estrada PO-244, Ponte Caldelas-Soutomaior.
Artigo 2º
Correspóndenlle ó Concello de Ponte Caldelas tódalas actividades de xestión, mantemento, conservación e explotación da vía cedida.
Disposición derradeira
O presente decreto entrará en vigor o día seguinte ó da súa publicación no Diario Oficial de Galicia.
Santiago de Compostela, catorce de novembro de dous mil dous.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 19 de novembro de 2002 pola que se autoriza a posta en funcionamento da Escola Oficial de Idiomas de Ribadeo (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/2002

Coa finalidade de satisface-la crecente necesidade social de coñece-los idiomas europeos e as linguas cooficiais do Estado español, créase polo Decreto 305/2002, do 31 de outubro (DOG do 13 de novembro), a Escola Oficial de Idiomas de Ribadeo (Lugo).
En consecuencia, esta consellería, de conformidade co establecido no artigo 1 do Decreto 213/1998, do 10 de xullo (DOG do 31 de outubro) e por proposta da Dirección Xeral de Centros e Inspección Educativa,
DISPÓN:
Primeiro.-Autoriza-la posta en funcionamento da Escola Oficial de Idiomas de Ribadeo (Lugo) segundo os datos do anexo desta orde.
Segundo.-Impartiranse as ensinanzas correspondentes os idiomas alemán, francés, inglés e italiano.
Terceiro.-Autoriza-las direccións xerais de Persoal, de Ordenación Educativa e Formación Profesional e de Centros e Inspección Educativa para adopta-las medidas precisas para a execución desta orde.
Santiago de Compostela, 19 de novembro de 2002.
Celso Currás Fernández
Conselleiro de Educación e Ordenación
Universitaria
ANEXO
Provincia: Lugo.
Concello: Ribadeo.
Localidade: Ribadeo.
Denominación: Escola Oficial de Idiomas de Ribadeo.
Código do centro: 27020690.
Idiomas: alemán, francés, inglés e italiano.
CONSELLERÍA DE CULTURA, COMUNICACIÓN SOCIAL
E TURISMO
ORDE do 11 de outubro de 2002 pola que se declara a alienabilidade dunha caseta de legoeiros, no p.k. 69,048 da estrada C-552.
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/11/2002

Polo Decreto 287/2002, do 19 de setembro (DOG nº 287, do 9 de outubro), desafectouse un inmoble da Comunidade Autónoma de Galicia transferido en virtude do Real decreto 3317/1982, do 24 de xullo, modificado polo Real decreto 2708/1983, do 21 de setembro, sobre transferencias de funcións e servicios da Administración do Estado á Comunidade Autónoma de Galicia en materia de estradas.
Unha vez obtida a inscrición no correspondente Rexistro da Propiedade do ben inmoble a nome da Comunidade Autónoma de Galicia, procede declara-la súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e o artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilita-lo tráfico deste ben patrimonial.
En virtude do anteriormente exposto, tendo en conta a proposta da Secretaría Xeral e do Patrimonio,
DISPOÑO:
Artigo único.-Declárase a alienabilidade do ben inmoble que se describe a continuación:
Inmoble situado na avenida Benito Blanco Rajoy, 16, punto quilométrico 69,048 da estrada C-552, no municipio de Vimianzo (A Coruña); que ten unha superficie aproximada de 308 m. Sobre este predio construíuse unha caseta de legoeiro, cunha superficie aproximada de 198 m. Estrema: norte, herdeiros de Manuela Mouzo; sur, estrada C-552 A Coruña-Fisterra; leste, Enrique Espadín Romero; oeste, Banco Pastor e rúa Castelao.
Inscrito no Rexistro da Propiedade de Corcubión no tomo 847, libro 165, folio 141, predio nº 20719, inscrición 1ª.
Santiago de Compostela, 11 de outubro de 2002.
P.D. (Orde 13-12-1993)
Emilio Álvarez Rey
Secretario xeral e do Patrimonio da Consellería
de Economía e Facenda
ORDE do 4 de novembro de 2002 de extinción e subseguinte cancelación no Rexistro Autonómico de Mutualidades de Previsión Social non Integradas na Seguridade Social da Mutualidad de Previsión Social a Prima Fija del Personal de Indugasa (en liquidación).
CONSELLERÍA DE ECONOMÍA E FACENDA — III. OUTRAS DISPOSICIÓNS — 29/11/2002

A entidade denominada Mutualidad de Previsión Social a Prima Fija del Personal de Indugasa (en liquidación) acordou en asemblea xeral celebrada o 2 de xuño de 2000 a súa disolución e liquidación.
Ultimado o proceso liquidatorio da mencionada mutualidade, esta solicita que sexa declarada a súa extinción e se proceda á cancelación da súa inscrición no Rexistro Autonómico de Mutualidades de Previsión Social non Integradas na Seguridade Social, creado pola Orde do 5 de maio de 1999 (DOG do 20 de maio).
Da documentación recibida despréndese que a entidade cumpre os requisitos establecidos na Lei 30/1995, do 8 de novembro, de ordenación e supervisión dos seguros privados, en relación co proceso liquidatorio.
Polo Decreto 340/1996, do 13 de setembro, asígnanselle á Consellería de Economía e Facenda as funcións e servicios transferidos á Comunidade Autónoma de Galicia en materia de mutualidades de previsión social. Pola súa parte, o Decreto 312/2000, do 28 de decembro, polo que se establece a estructura orgánica da Consellería de Economía e Facenda, adscribe as competencias á Dirección Xeral de Política Financeira e Tesouro.
En consecuencia, por proposta da Dirección Xeral de Política Financeira e Tesouro,
DISPOÑO:
Primeiro.-Declara-la extinción da Mutualidad de Previsión Social a Prima Fija del Personal de Indugasa (en liquidación), conforme o disposto no artigo 27.5º da Lei 30/1995, do 8 de novembro, de ordenación e supervisión dos seguros privados.
Segundo.-Inscribir, en consecuencia, a extinción da Mutualidad de Previsión Social a Prima Fija del Personal de Indugasa (en liquidación) e proceder á cancelación dos seus asentos no Rexistro Autonómico de Mutualidades de Previsión Social non Integradas na Seguridade Social, creado pola Orde do 5 de maio de 1999 (DOG do 20 de maio).
Disposicións derradeiras
Primeira.-Conforme o estipulado no artigo 4 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro que modifica a Lei 30/1992, e que recolle os actos que poñen fin á vía administrativa, contra a presente orde cabe interpoñer recurso potestativo de reposición ante o conselleiro de Economía e Facenda no prazo dun mes ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ó da súa notificación, de acordo co disposto nos artigos 116 e 117 da Lei 30/1992, e os artigos 25 e 46 da Lei 29/1998, do 13 de xullo, reguladora da xurisdicción contencioso-administrativa.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de novembro de 2002.
José Antonio Orza Fernández
Conselleiro de Economía e Facenda
ORDE do 13 de setembro de 2002 pola que se nomean vocais compoñentes do Consello Galego de Medio Ambiente.
CONSELLERÍA DE MEDIO AMBIENTE — II. AUTORIDADES E PERSOAL — 23/09/2002

O Decreto 155/1995, do 3 de xuño, establece a regulación do Consello Galego de Medio Ambiente, determinando que serán nomeados como vocais os representantes das organizacións, institucións e departamentos autonómicos relacionados no seu artigo 3, todos eles con especial vinculación coa protección do medio.
Por outra banda o Regulamento de organización e funcionamento do Consello Galego de Medio Ambiente aprobado en Pleno en data 12 de abril de 1996, establece a posibilidade de cesa-los seus membros por proposta das organizacións, institucións ou autoridades que promoveron o seu nomeamento, debendo presenta-la oportuna proposta de novo nomeamento ó presidente do consello, polo que, solicitado pola Universidade de Santiago de Compostela o cesamento dos vocais designados, procede acordalo e nomea-los novos representantes propostos.
Por todo isto, en uso da atribución outorgada polo artigo 4 do Decreto 155/1995, do 3 de xuño, polo que se regula o Consello Galego de Medio Ambiente, e tendo en conta que o citado órgano consultivo foi adscrito á Consellería de Medio Ambiente en virtude do Decreto 14/2002, do 24 de xaneiro, polo que se establece a súa estructura orgánica,
DISPOÑO:
Artigo 1º
Que cesen como vocais do Consello Galego de Medio Ambiente en representación da Universidade de Santiago de Compostela, agradecéndolle-los servicios prestados, as persoas que a continuación se relacionan:
-José Ramón Leis Fidalgo, como titular e
-Javier Ángel Guitián Rivera, como suplente.
Artigo 2º
Designar como vocais do Consello Galego de Medio Ambiente en representación da Universidade de Santiago de Compostela, por proposta dela e en substitución dos que causan baixa pola presente orde, as persoas que a continuación se relacionan:
-Eduardo García-Rodeja Gayoso, como titular e
-José Manuel Cifuentes Martínez, como suplente.
Santiago de Compostela, 13 de setembro de 2002.
José Carlos del Álamo Jiménez
Conselleiro de Medio Ambiente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 27 de maio de 2002 pola que se fai público o acordo do Consello da Xunta de Galicia do 11 de abril, en relación coa tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos.
CONSELLERÍA DE MEDIO AMBIENTE — III. OUTRAS DISPOSICIÓNS — 24/09/2002

Advertido erro na dita resolución, publicada no Diario Oficial de Galicia nº 105, do luns 3 de xuño de 2002, cómpre face-las oportunas correccións:
No quinto parágrafo na páxina 8.001, onde di: «... acordou declarar como órgano competente por razón da materia para a tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos, a Consellería de Medio Ambiente, a través da Dirección Xeral de Montes e Industrias Forestais», debe dicir: «...acordou declarar como órgano competente por razón da materia para a tramitación e resolución dos expedientes de autoriza
ción para sementeiras, plantacións e corta de árbores en terreos de dominio público hidráulico, zona de servidume e zona de policía, e para o aproveitamento e utilización da vexetación arbórea ou arbustiva das ribeiras dos ríos, a Consellería de Medio Ambiente, a través da Dirección Xeral de Montes e Industrias Forestais».
No segundo parágrafo na páxina 8.002, onde di: «Primeira.-Establece-la unidade de expediente e resolución única, en relación coas autorizacións para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos a que se refire os artigo 71 do vixente Regulamento do dominio público hidráulico (RDPH)», debe dicir: «Primeira.-Establece-la unidade de expediente e resolución única, en relación coas autorizacións para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos a que se refiren os artigos 71 e 81 respectivamente, do vixente Regulamento do dominio público hidráulico (RDPH), zona de servidume e zona de policía...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 11 de setembro de 2002, da Xerencia do Instituto Galego das Artes Escénicas e Musicais, pola que se convocan probas extraordinarias de selección de alumnos para o curso 2002/2003 para a sección de especialización da Escola de Altos Estudios Musicais de Galicia.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 25/09/2002

O Decreto 270/1997, do 18 de setembro, polo que se crea a Escola de Altos Estudios Musicais de Galicia (DOG nº 191, do 3 de outubro de 1997) contempla dentro do funcionamento da Escola, a Sección de Especialización. Nesta sección preténdese achegar ó panorama dos estudios musicais na CC.AA. de Galicia a oportunidade de perfeccionamento instrumental ós novos valores como un medio para aca
dar un maior perfeccionamento na súa especialidade mediante a formación individualizada cara á súa integración profesional ó máis alto nivel.
Con esta finalidade o IGAEM convoca probas extraordinarias de admisión e selección de alumnos cara ó vindeiro curso 2002/2003, que se celebrarán o día 16 de novembro de 2002 no Auditorio de Galicia en Santiago de Compostela, sito en avda. do Burgo das Nacións s/n, nas especialidades de violín, fagot e percusión.
As bases da convocatoria poderán ser examinadas e/ou solicita-lo seu envío por correo na sede administrativa do IGAEM (Pavillón de Galicia, San Lázaro s/n, Santiago de Compostela). As solicitudes poderán presentarse ata o día 31 de outubro de 2002 no Rexistro do IGAEM, ben persoalmente, ben por calquera dos medios establecidos no artigo 38.4º da Lei de réxime xurídico das administracións públicas e do procedemento administrativo común. Quen opte por presenta-la súa solicitude nun rexistro diferente do de IGAEM deberá comunicarllo por telegrama ou fax dentro do prazo.
As solicitudes irán acompañadas da seguinte documentación:
1. Dúas copias das obras que se interpretarán libremente coa parte de piano se a ten.
2. Fotocopia do título de grao medio o superior, ou da certificación de estudios correspondente, ou declaración persoal deste.
3. Fotocopia do DNI ou equivalente.
4. Curriculum vitae e fotocopia da documentación acreditativa dos méritos que se aleguen.
5. Fotocopia do certificado de residencia ou declaración persoal deste.
6. Unha fotografía tamaño carné.
Soamente se pedirán documentos orixinais ou compulsados ós alumnos que superen as probas, no momento de formaliza-la matrícula, sendo entón imprescindible a súa presentación.
O día 14 de novembro de 2002 serán expostos nos taboleiros de anuncios do IGAEM e no da Escola no Auditorio de Galicia, os horarios das probas para cada un dos instrumentos. Os aspirantes deberán acudir ás probas provistos do seu DNI.
Santiago de Compostela, 11 de setembro de 2002.
Aníbal Otero Fernández
Xerente do Instituto Galego das Artes Escénicas
e Musicais
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
DECRETO 275/2002, do 9 de setembro, polo que se dispón o nomeamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 25/09/2002

En virtude do establecido nos artigos 8, parágrafo terceiro, e 9.1º da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo) e nos artigos 8 e 10 do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Noméase como membro titular do Consello Económico e Social de Galicia, en representación de Xóvenes Agricultores, a Manuel Domingo Fontela Ríos.
Artigo 2º
Noméanse como membros suplentes do Consello Económico e Social de Galicia, en representación de Xóvenes Agricultores, a Antonio de María Angulo e a Isabel Manzano Maceira.
Santiago de Compostela, nove de setembro de dous mil dous.
Manuel Fraga Iribarne
Presidente
DECRETO 274/2002, do 9 de setembro, polo que se dispón o cesamento de varios membros do Consello Económico e Social de Galicia.
PRESIDENCIA — II. AUTORIDADES E PERSOAL — 25/09/2002

En virtude do establecido nos artigos 9, parágrafo 1º, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (publicado no DOG nº 133, do 12 de xullo), e nos artigos 8 e 9 e) do Regulamento de réxime interno deste (publicado no DOG nº 114, do 11 de xuño de 1996), e de acordo coa proposta efectuada pola organización correspondente,
DISPOÑO:
Artigo 1º
Que cese como membro titular do Consello Económico e Social de Galicia, en representación de USAG, Leandro Quintas Saavedra.
Artigo 2º
Que cesen como membros suplentes do Consello Económico e Social de Galicia, en representación de Xóvenes Agricultores, Manuel Domingo Fontela Ríos; e en representación de USAG, Enrique Martelo Villaverde.
Santiago de Compostela, nove de setembro de dous mil dous.
Manuel Fraga Iribarne
Presidente
CORRECCIÓN de erros.-Resolución conxunta do 30 de xullo de 2002, da Dirección Xeral de Ordenación Educativa da Consellería de Educación e Ordenación Universitaria e do Instituto Galego de Consumo, para premia-las mellores memorias dos proxectos de educación do consumidor na escola, desenvolvidos dentro do marco da Rede Europea de Educación do Consumidor, e para a selección de novos proxectos presentados por centros educativos de niveis non universitarios, que desexen incorporarse á citada rede.
INSTITUTO GALEGO DE CONSUMO — III. OUTRAS DISPOSICIÓNS — 23/09/2002

Advertido erro na antedita resolución, publicada no Diario Oficial de Galicia nº 172, do 6 de setembro de 2002, cómpre face-la seguinte corrección:
Na páxina 13.319, onde di: «e a Consellería de Educación e Ordenación Universitaria aboará os restantes premios ata un total de 9.015,48 euros», debe dicir: «e a Consellería de Educación e Ordenación Universitaria aboará os restantes premios ata un total de 9.015,18 euros».
CORRECCIÓN de erros.-Resolución do 2 de abril de 2002 pola que se fai público o contido do convenio de apoio financeiro ás pequenas e medianas empresas subscrito entre o Instituto Galego de Promoción Económica e as entidades financeiras.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/09/2002

Advertido erro na referida resolución, publicada no DOG nº 70, do 11 de abril de 2002, procede face-la seguinte corrección:
-Na páxina 4.729, correspondente ó anexo VI, Certificación da condición de PEME, falta a alínea: «c) (Só no caso de sociedades mercantís) Que o órgano de administración da sociedade está composto polas persoas e cos cargos que se relacionan a seguir:».
Polo que se substitúe o dito anexo VI, polo que se une a esta corrección de erros.
ORDE do 12 de setembro de 2002 pola que se declara de interese galego a Fundación Provincial Banco de Alimentos e se ordena a súa inscrición no Rexistro de Fundacións de Interese Galego.
CONSELLERÍA DE ASUNTOS SOCIAIS — III. OUTRAS DISPOSICIÓNS — 23/09/2002

Con data do 14 de xuño de 2002 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública, do 5 de xuño de 2002, pola que se clasifica como de interese asistencial a Fundación Provincial Banco de Alimentos, que se adscribe á Consellería de Asuntos Sociais, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto contribuír a achegar unha resposta ós problemas de fame, marxinación, paro, pobreza, mediante a recadación e redistribución de excedentes e doazóns de alimentos, e aqueloutros bens propios dunha organización caritativa, achegando solucións colectivas en ámbitos asistenciais, laborais, formativos e todos aqueles non descritos aínda que non limitativos no sentido e alcance da fundación.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Provincial Banco de Alimentos, ó cumpriren os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Provincial Banco de Alimentos no Rexistro de Fundacións de Interese Galego, sección da Consellería de Asuntos Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de lles dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada ante o protectorado a lle render contas anualmente e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento con anterioridade
ó inicio do exercicio económico para o que se formula, e debendo solicita-las preceptivas autorizacións cando sexan necesarias.
Santiago de Compostela, 12 de setembro de 2002.
Corina Porro Martínez
Conselleira de Asuntos Sociais
ORDE do 2 de setembro de 2002 pola que se declara de interese galego a Fundación Universitario de Ferrol e se ordena a súa inscrición no Rexistro de Fundacións, sección da Consellería da Presidencia, Relacións Institucionais e Administración Pública.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 23/09/2002

Con data do 6 de agosto de 2002 publicouse no Diario Oficial de Galicia a Orde da Consellería da Presidencia, Relacións Institucionais e Administración Pública do 17 de xullo de 2002, pola que se clasifica como benéfico-social a Fundación Universitario de Ferrol, adscribíndoa á Consellería da Presidencia, Relacións Institucionais e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Ferrol, o día 30 de maio de 2002, ante o notario Manuel Aceituno Pérez, co número 618 do seu protocolo, por María Enriqueta Boutureira Vilariño, Leopoldo Ibáñez Santiago, María José López Díaz, Ángel Antonio Gárate Roca, Juan José Fernández García, Francisco Manuel Pita-Romero Caamaño e Antonio Viqueira Pérez; interveñen María Enriqueta Boutureira Vilariño, en nome e representación do Club Universitario de Ferrol, os demais comparecentes no seu propio nome e dereito.
Esta fundación, ó abeiro do establecido no artigo 6 dos estatutos, ten por obxecto promocionar, desenvolver e impulsa-lo deporte, con especial atención á participación de mulleres, universitarios e minusválidos, así como procura-la inserción sociolaboral dos deportistas, unindo a cultura, a educación e a práctica deportiva para o desenvolvemento integral da sociedade e contribuír así á formación dunha mocidade máis san desde o punto de vista persoal e social.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único.
1. Declarar de interese galego a Fundación Universitario de Ferrol, ó cumpriren os seus estatutos
as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación Universitario de Ferrol no Rexistro de Fundacións de Interese Galego, sección da Consellería da Presidencia, Relacións Institucionais e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de setembro de 2002.
Jaime Pita Varela
Conselleiro de Presidencia, Relacións
Institucionais e Administración Pública
CORRECCIÓN de erros.-Resolución do 27 de maio de 2002 pola que se fai público o acordo do Consello da Xunta de Galicia do 11 de abril, en relación coa tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos.
CONSELLERÍA DE MEDIO AMBIENTE — III. OUTRAS DISPOSICIÓNS — 30/09/2002

Con data do 18 de xullo de 2002 publicouse no DOG nº 138 a corrección de erros da Resolución do 27 de maio de 2002 pola que se fai público o acordo do Consello da Xunta de Galicia do 11 de abril, en relación coa tramitación e resolución dos expedientes de autorización para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos.
Advertido erro na referida publicación, cómpre face-la seguinte corrección:
No segundo parágrafo, na páxina 11.351, na 9ª liña, onde di: «Primeira.-Establece-la unidade de expediente e resolución única, en relación coas autorizacións para sementeiras, plantacións e corta de árbores en terreos de dominio público hidráulico, e para o aproveitamento e utilización da vexetación arbórea ou arbustiva das ribeiras dos ríos a que se refiren os artigos 71 e 81 respectivamente, do vixente Regulamento do dominio público hidráulico (RDPH), zona de servidume e zona de policía...», debe dicir: «Primeira.-Establece-la unidade de expediente e resolución única, en relación coas autorizacións para sementeiras, plantacións e corta de árbores en terreos de dominio público hidráulico, zona de servidume e zona de policía, e para o aproveitamento e utilización da vexetación arbórea ou arbustiva das ribeiras dos ríos a que se refiren os artigos 71 e 81 respectivamente, do vixente Regulamento do dominio público hidráulico (RDPH)».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 7 de agosto de 2002, da Dirección Xeral de Relacións Laborais, pola que dispón o rexistro e a inscrición, no Diario Oficial de Galicia, do acordo de adhesión da Fundación Pública Escola de Administración Sanitaria (Fegas) ó convenio colectivo para o persoal laboral do sector sanitario de Galicia, xestionado por fundacións públicas sanitarias ou empresas públicas.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/09/2002

Visto o texto do acordo de adhesión da Fundación Pública Escola Galega de Administración Sanitaria (Fegas) ó convenio colectivo para o persoal laboral do sector sanitario de Galicia, xestionado por fundacións públicas sanitarias ou empresas públicas (publicado no DOG nº 94, do 16 de maio de 2002) (código de convenio nº 8280695), que se subscribiu con data do 14 de xullo de 2002, dunha parte polo director da Fundación Pública Escola Galega de Administración Sanitaria (Fegas), e, doutra, polo delegado de persoal da Fegas pertencente ó Sindicato UGT, do convenio colectivo laboral afectado, e de conformidade disposto no artigo 92.1º, en relación co artigo 90, puntos 2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, de 22 de maio, sobor rexistro e depósito de convenios colectivos de traballo, esta dirección xeral
RESOLVE:
Primeiro.-Ordena-la inscrición do citado acordo de adhesión no correspondente rexistro deste centro directivo, con notificación á comisión negociadora.
Segundo.-Dispoñe-la súa publicación no Diario Oficial de Galicia.
Santiago de Compostela, 7 de agosto de 2002.
José Vázquez Portomeñe
Director xeral de Relacións Laborais
ORDE do 24 de outubro de 2002 pola que se nomean os membros do Consello Galego de Consumidores e Usuarios.
CONSELLERÍA DE INDUSTRIA E COMERCIO — II. AUTORIDADES E PERSOAL — 31/10/2002

De acordo coa proposta efectuada polo presidente do Instituto Galego de Consumo, en virtude do establecido no artigo 5 parágrafo 2º do Decreto 127/1998, polo que se crea o Consello Galego de Consumidores e Usuarios,
DISPOÑO:
Artigo único.-Noméanse membros do Consello Galego de Consumidores e Usuarios, de acordo coas designacións efectuadas polas organizacións previstas no artigo 3 para ter representación no devandito consello:
Pola Federación Galega de Asociacións de Amas de Casa, Consumidores e Usuarios Brétema:
Titular: Nieves Cuellar Redondo.
Suplente: Digna Castro González.
Titular: Mª Eugenia Hurtado Rodríguez.
Suplente: Consuelo Iglesias Veiga.
Titular: Mª Lourdes González Pérez.
Suplente: Josefa Camba Casares.
Titular: Begoña Bonet Díez.
Suplente: María Luisa Ríos Fuentes.
Pola Federación Galega de Consumidores e Amas de Fogar (Unae):
Titular: Aurora Lamas López.
Suplente: Maribel Garrido Blanco.
Titular: Olga Pereira Penedo.
Suplente: Dolores Araújo Arias.
Titular: José Rodríguez González.
Suplente: Antonio Rodríguez Pardo.
Pola Unión de Consumidores de Galicia (UCE):
Titular: Miguel López Crespo.
Suplente: Mª Victoria Noche Caneiro.
Pola Asociación de Consumidores A Xuntanza de Vigo:
Titular: María Josefa Neira González.
Suplente: Ramón Díaz Tovar.
Pola Asociación de Consumidores Galegos (ACG):
Titular: Juan Carlos Ulla Otero.
Suplente: Manuel Edmundo Parga Rilo.
Polas restantes asociacións de consumidores e usuarios:
Titular: Otilia Novegil Villanueva.
Suplente: Marcos López Concepción.
Titular: Victoria Pardo Télez.
Suplente: Mónica Almagro Guerreiro.
Polas asociacións inscritas na sección especial:
Titular: Pilar Iglesias Osorio.
Suplente: Elena Villanueva Alvariño.
Santiago de Compostela, 24 de outubro de 2002.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 26 de xullo de 2002 pola que se determinan as épocas hábiles de caza durante a temporada 2002-2003.
CONSELLERÍA DE MEDIO AMBIENTE — III. OUTRAS DISPOSICIÓNS — 20/09/2002

Advertidos erros no texto da citada orde, publicada no DOG nº 154, do 12 de agosto de 2002, cómpre publica-las correccións seguintes:
-Na páxina 12.289, no parágrafo 2. Caza maior: a) Corzo, onde di: «Os días hábiles para a caza desta especie serán os sábados, domingos e festivos»,
debe dicir: «Os días hábiles para a caza desta especie serán os sábados, domingos e festivos, agás na provincia de Pontevedra, na que segue vedado».
-Na páxina 12.293, ó final do punto 3. Ourense: debe engadirse o literal «k) Queda prohibido o exercicio da caza nos montes veciñais de Lomba, Candás e Rebordiño e terreos particulares na parroquia de Arruás do concello de Vilar de Barrio».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA